nindakake kuwajiban pasa kang dimaksudake kanggo budidaya ngendalikake hawa napsu kanthi lelaku nyegah (sesirik) dahar lan ngunjuk ing wanci siyangratri, awit saka mletheke srengenge nganti angslupe srengenge. Tujuan pasa ora liya kanggo dadar sepiro bobot keimanane utawa ketaqwaan umat marang kang gawe urip Gusti Kang Murbeng Dumadi. Laku pasa uga duwe tujuan kanggo gembleng kesabaran, rasa tepa sira, lan kawicaksanan urip marang sapadha-padhaning titah. Mula ora mokal manawa sapa wae kang bisa nindakake pasa kanthi ikhlas lan temen-temen bakal ngundhuh wohing katentreman. Ananging uga ora aneh manawa wong kang ana sajroning laku pasa bakal nemahi goda kang maneka warna kanggo mbadarake laku pasane.